Document ID: 32003D0708

Kommissionens beslutning
af 7. oktober 2003
om ændring af bilag E til Rådets direktiv 91/68/EØF og bilag I og II til beslutning 93/198/EØF med henblik på at ajourføre modellerne for sundhedscertifikater for får og geder
(meddelt under nummer K(2003) 3511)
(EØS-relevant tekst)
(2003/708/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 72/462/EØF af 12. december 1972 om sundhedsmæssige og veterinærpolitimæssige problemer i forbindelse med indførsel af kvæg, svin, får og geder, fersk kød eller kødprodukter fra tredjelande(1), senest ændret ved forordning (EF) nr. 807/2003(2), særlig artikel 11,
under henvisning til Rådets direktiv 91/68/EØF af 28. januar 1991 om dyresundhedsmæssige betingelser for samhandelen med får og geder inden for Fællesskabet(3), senest ændret ved Rådets direktiv 2003/50/EF(4), særlig artikel 14, stk. 2, og
ud fra følgende betragtninger:
(1) Standardformularen til sundhedscertifikat for samhandel og indførsel af får og geder til avl eller opdræt ses af model III i bilag E til direktiv 91/68/EØF.
(2) Ved Kommissionens beslutning 93/198/EØF af 17. februar 1993, senest ændret ved beslutning 2002/261/EF(5), indføres der en model for sundhedscertifikat til brug ved indførsel af tamfår og -geder fra tredjelande(6) indeholdende de i den forbindelse krævede dyresundhedsmæssige betingelser.
(3) I overensstemmelse med kapitel A, del I, i bilag VIII og kapitel E i bilag IX til Europa-Parlamentets og Rådets forordning (EF) nr. 999/2001 af 22. maj 2001 om fastsættelse af regler for forebyggelse af, kontrol med og udryddelse af visse transmissible spongiforme encephalopatier(7), senest ændret ved Kommissionens forordning (EF) nr. 1234/2003(8), er visse restriktioner for handel med og indførsel af får og geder blevet ophævet, under forudsætning af at de pågældende dyr har prionproteingenotype ARR/ARR.
(4) Det er nødvendigt at bringe model III til sundhedscertifikat i bilag E til direktiv 91/68/EØF og modellerne til certifikat i bilag I og II til beslutning 93/198/EØF i overensstemmelse med de ændrede regler.
(5) Direktiv 91/68/EØF og beslutning 93/198/EØF bør derfor ændres tilsvarende.
(6) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET FØLGENDE BESLUTNING:
Artikel 1
Model III i bilag E til direktiv 91/68/EØF affattes som angivet i bilag I til denne beslutning.
Artikel 2
I beslutning 93/198/EØF foretages følgende ændringer:
1) Bilag I affattes som angivet i bilag II til denne beslutning.
2) Bilag II affattes som angivet i bilag III til denne beslutning.
Artikel 3
Denne beslutning anvendes fra den 13. oktober 2003.
Artikel 4
Denne beslutning er rettet til medlemsstaterne.
Udfærdiget i Bruxelles, den 7. oktober 2003.

Labels: 3
6